CELEX: 22009D0156
Language: mt
Date: 2009-12-04 00:00:00
Title: Deċiżjoni tal-Kumitat Konġunt taż-ŻEE Nru 156/2009 tal- 4 ta’ Diċembru 2009 li temenda l-Anness XXI (Statistiċi) tal-Ftehim taż-ŻEE

11.3.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 62/61
               
            DEĊIŻJONI TAL-KUMITAT KONĠUNT TAŻ-ŻEE
      Nru 156/2009
      tal-4 ta’ Diċembru 2009
      li temenda l-Anness XXI (Statistiċi) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ‘il quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XXI tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 113/2009 tat-22 ta’ Ottubru 2009 (1).
               
            
                  (2)
               
               
                  Ir-Regolament (KE) Nru 543/2009 tal-Parlament Ewropew u tal-Kunsill tat-18 ta’ Ġunju 2009 dwar l-istatistika tal-għelejjel u li jħassar ir-Regolamenti tal-Kunsill (KEE) Nru 837/90 u (KEE) Nru 959/93 (2) għandu jiġi inkorporat fil-ftehim.
               
            
                  (3)
               
               
                  Ir-Regolament (KE) Nru 543/2009 jħassar, b’effett mill-1 ta’ Jannar 2010, ir-Regolamenti tal-Kunsill (KEE) Nru 837/90 (3) u (KEE) Nru 959/93 (4), li huma inkorporati fil-Ftehim u li għalhekk se jiġu konsegwentament imħassra taħt il-Ftehim b’effett mill-1 ta’ Jannar 2010,
               
            IDDEĊIEDA KIF ĠEJ:
      Artikolu 1
      L-Anness XXI tal-Ftehim għandu jiġi emendat kif ġej:
      
                  (1)
               
               
                  Il-Punti 24 (ir-Regolament tal-Kunsill (KEE) Nru 837/90) u 24a (ir-Regolament tal-Kunsill (KEE) Nru 959/93) għandhom jiġu nnumerati mill-ġdid bħala l-punti 24a u 24aa rispettivament.
               
            
                  (2)
               
               
                  Il-punt li ġej għandu jiddaħħal qabel il-punt il-ġdid 24a:
                  
                              “24.
                           
                           
                              
                                 32009 R 0543: ir-Regolament (KE) Nru 543/2009 tal-Parlament Ewropew u tal-Kunsill tat-18 ta’ Ġunju 2009 dwar l-istatistika tal-għelejjel u li jħassar ir-Regolamenti tal-Kunsill (KEE) Nru 837/90 u (KEE) Nru 959/93 (ĠU L 167, 29.6.2009, p. 1).
                              Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattament li ġej:
                              Il-Liechtenstein hija eżentata milli tiġbor id-dejta meħtieġa minn dan ir-Regolament;”
                           
                        
            
                  (3)
               
               
                  It-test tal-punti l-ġodda 24a (ir-Regolament tal-Kunsill (KEE) Nru 837/90) u 24a (ir-Regolament tal-Kunsill (KEE) Nru 959/93) għandu jitħassar b’effett mill-1 ta’ Jannar 2010.
               
            Artikolu 2
      It-testi għar-Regolament (KE) Nru 543/2009 fil-lingwa Islandiża u dik Norveġiża, li se jkunu ppubblikati fis-Supplimet taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar il-5 ta’ Diċembru 2009, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, l-4 ta’ Diċembru 2009.
         
            
               Għall-Kumitat Konġunt taż-ŻEE
            
            
               Il-President
            
            Oda Helen SLETNES
         
      
      
         (1)  ĠU L 334, 17.12.2009, p. 15.
      
         (2)  ĠU L 167, 29.6.2009, p. 1.
      
         (3)  ĠU L 88, 3.4.1990, p. 1.
      
         (4)  ĠU L 98, 24.4.1993, p. 1.
      
         (*)  Ma huma indikati l-ebda ħtiġijiet kostituzzjonali.